
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

14 ΜΑΡΤΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

231 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Έγκριση γενικού πολεοδομικού σχεδίου του οικισμού Βόνιτσας της 
κοινότητας Βόνιτσας (Ν. Αιτωλίας και Ακαρνανίας). 1 

Χαρακτηρισμός οδού που ενώνει τους οικισμούς Παναγίας Αλμυρο- 
ποτάμου και Αγίου Δημητρίου Αργυρού, Ν. Εύβοιας ως κυριότε- 
ρης Κοινοτικής οδού. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόφαση 2729/Φαπαλ/8·4.87 του Νο¬ 
μάρχη Εύβοιας (ΦΕΚ 314/Δ'/14.4.87). .. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

ΑριΟ. 18675/706 (1) 


Έγκριση γενικού πολεοδομικού σχεδίου του οικισμού Βόνιτσας της κοι¬ 
νότητας Βόνιτσας (Ν. Αιτωλίας και Ακαρνανίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

, Έχοντας υπόψη: 

1. Τις διατάξεις του ν. 1337/1983 «επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Τις διατάξεις του ν. 1685/87 «Κύρωση και τροποποίηση της από 
14.11.1986 Πράξεως Νομοθετικού Περιεχομένου «Επιβολή αγορανο- 
μικού ελέγχου κ.λπ.» (ΦΕΚ 27/Α) και ειδικότερα το άρθρο 4 παράγρ. 
2 . 

4. Την αριθ. Τ. 1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

5. Την αριθ. Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β). 

6. Την αριθ. 78618/3325/1985 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Κίνηση διαδικασίας σύντα¬ 
ξης γενικού πολεοδομικού σχεδίου Βόνιτσας ν. Αιτ/νίας» (ΦΕΚ 821/ 
Δ). 

7. Το υπ’ αριθ. 6005/Ε.730/85 έγγραφο του ΤΠ.ΠΕ. Νομαρχίας 
Αιτωλοακαρνανίας «γνωμοδότηση για τη μελέτη γενικού πολεοδομικού 
σχεδίου Βόνιτσας». 

8. Την υπ’ αριθ. 32/1986 γνωμοδότηση του Κοινοτικού Συμβου¬ 
λίου Βόνιτσας. 


9. Το αριθ. 3254/1986 έγγραφο της 8ης Εφορείας Βυζαντινών Αρ¬ 
χαιοτήτων. . 

10. Το αριθ. 442/1986 έγγραφο τού Δασαρχείου Αμφιλοχίας. 

11. Το αριθ. Φ666/Ζ02/2Θ89/86 έγγραφο της ΣΤ' Εφορείας 
Προϊστορικών και Κλασικών Αρχαιοτήτων. 

12. Το γεγονός ότι οι υπόλοιποι φορείς δεν απάντησαν. 

13. Την αριθ. 23/1987 γνωμοδότηση του Νομαρχιακού Συμβου¬ 
λίου Αιτωλίας και Ακαρνανίας, αποφασίζουμε: 

1) Εγκρίνεται το γενικό πολεοδομικό σχέδιο του οικισμού Βόνιτσας 
της κοινότητας Βόνιτσας (ν. Αιτωλίας και Ακαρνανίας) όπως τα όριά 
του προσδιορίζονται με κόκκινη γραμμή στο χάρτη Π-1.11 (κλίμακα 
1:5.000). 

Κυρίως το ως άνω σχέδιο περιλαμβάνει: 

Α. - Την πολεοδομική οργάνωση του οικισμού για πληθυσμιακό μέ¬ 
γεθος της τάξης 4200 κατοίκων για την επόμενη πενταετία με: 

α) Την επέκταση του εγκεκριμένου σχεδίου πόλης σε εκτάσεις αδόμη- 
τες και τη δημιουργία 2 πολεοδομικών ενοτήτων, όπως φαίνεται στο 
χάρτη Π. 1.4.5 σε κλίμακα 1:5.000 με μέση πυκνότητα και μέσο συντε¬ 
λεστή δόμησης ως εξής: 

α/α Πολ. ενότ Μέση πυκνότ. 

(κατ/Ηα) Μέσος σ.δ. 

1 Ανατολική 185 1,5 

2 Δυτική 196 1,8 


β) Τον προσδιορισμό των χρήσεων γης όπως φαίνονται στο χάρτη 
Π. 1.11 κλίμακας 1:5.000 και ειδικότερα: 

- Την οργάνωση και χωροθέτηση των κεντρικών λειτουργιών σε κε¬ 
ντρική αδόμητη έκταση του οικισμού. 

- Την επέκταση της ζώνης λιανικού εμπορίου προς το χώρο των κε¬ 
ντρικών λειτουργιών. 

- Τη δημιουργία πλατειών και κοινόχρηστων χώρων. 

- Την οργάνωση και χωροθέτηση πολιτιστικών λειτουργιών. 

- Την οργάνωση λειτουργιών αναψυχής στο παραλιακό μέτωπο της 
πόλης και στην περιοχή του κάστρου. 

- Την οργάνωση και χωροθέτηση στον πολεοδομικό ιστό των χώρων 
Πρωτοβάθμιας και Δευτεροβάθμιας εκπαίδευσης. 

- Την οργάνωση και χωροθέτηση ΚΑΠΗ. 

- Την οργάνωση και χωροθέτηση παιδικών κέντρων. 

- Τη διεύρυνση και εμπλουτισμό των αθλητικών χώρων και εγκατα¬ 
στάσεων. 

γ) Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους, των αναγκών σε γη (Ηα) για κοινωνική υποδομή επι¬ 
πέδου πόλης και των αναγκών σε γη (Ηα) για κοινωνική υποδομή στις 
πολεοδομικές ενότητες όπως αναφέρονται στους πίνακες Α-11.2.1 και 
Α.11.6. 

δ) Τον καθορισμό νέων αναπτυξιακών ζωνών, όπως φαίνονται στο 
χάρτη Π. 1.11 σε κλίμακα 1:5.000 και ειδικότερα: 

- Ζώνη χονδρεμπορίου στο νοτιοδυτικό τμήμα της πόλης σε περιοχή 
επέκτασης. 

- Ζώνη λιανικού εμπορίου στο κεντρικό τμήμα του οικισμού και ενί¬ 
σχυση της υπάρχουσας. 

- Ζώνες τουριστικής ανάπτυξης στην ανατολική και δυτική παραλία 
του οικισμού. 

ε) Τον καθορισμό ζωνών οικονομικών και θεσμικών κινήτρων και πο- 
λεοδομικών μηχανισμών, όπως φαίνονται στο χάρτη Π. 1.11 σε κλί¬ 
μακα 1:5.000 και ειδικότερα: 

- Ζώνη ειδικών κινήτρων (ΖΕΚ) στο κεντρικό τμήμα ίου οικισμού. 

Β.-Τις προτάσεις για τη λήψη μέτρων προστασίας του περιβάλλο¬ 
ντος και τη δημιουργία αστικού και περιαστικού πρασίνου όπως φαίνε¬ 
ται στους χάρτες Π.1.9.σε κλίμακα 1:25.000 και Π.1.10 σε κλίμακα 
1:5.000. Βασικότερες παρεμβάσεις είναι: 

- Προστασία αρχαιολογικού χώρου Ανακτορίου και του Ενετικού 
κάστρου της Βόνιτσας. 

- Προστασία και αξιο7ΐοίηση του Αμβρακικού και του οικοσυστήμα¬ 
τος του κόλπου. 

- Προστασία των οικοσυστημάτων λιμνοθάλασσα Λιμένι και νήσο 
Κουκουμίτσα. 

- Προστασία ακτών και ειδικότερα παραλίες Αγ. Σωτήρα, όρμων 
Παναγιάς Αγίου Μάρκου. 

- Αντιμετώπιση του προβλήματος διάθεσης των αποβλήτων του οι¬ 
κισμού με την κατασκευή μονάδας βιολογικού καθαρισμού των απο¬ 
βλήτων. 

- Προστασία των δασικών εκτάσεων. . 

- Την προστασία της γης υψηλής παραγωγικότητας της ευρύτερης 
περιοχής. 

- Φυτεύσεις εντός της πόλης και δημιουργία χώρων πρασίνου μέσα 
στον ιστό του οικισμού. 

- Μεταφορά των δύο λατομείων ανατολικά και δυτικά του οικισμού 
στις εγκεκριμένες λατομικές ζώνες της περιοχής. 

Γ.-Τις προτάσεις για την οργάνωση και ιεράρχιση του δικτύου μετα¬ 
φορικής υποδομής όπως φαίνεται στο χάρτη Π.2.1.2 σε κλίμακα 
1:5.000, Βασικότερες παρεμβάσεις είναι: 

- Η σταδιακή μετατροπή του τμήματος της σημερινής εθνικής οδού 
που διασχίζει την πόλη σε αστική αρτηρία και η μεταφορά της εθνικής 
οδού νοτιά του οικισμού. 

- Η οργάνωση του οδικού δικτύου εντός του οικισμού με την ιεράρ- 
χιση του εσωτερικού οδικού δικτύου και την παράλληλη δημιουργία 
πλέγματος πεζοδρόμων και χώρων στάθμευσης. 

- Η κατασκευή μαρίνας στη δυτική πλευρά του λιμανιού της πόλης. 

- Η χωροθέτηση του ΚΤΕΛ στον κεντρικό πυρήνα του οικισμού. 


- Η χωροθέτηση σταθμού φορτηγών στη ζώνη χονδρεμπορίου στο 
Ν.Δ. τμήμα του οικισμού. 

Δ.- Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π.2.2.2, 

Π.2.3.2-2.4.2,Π.2.6.2-2.7.2 σε κλίμακα 1:5.000 και ειδικότερα: 

α) Δίκτυο ύδρευσης. 

Την ολοκλήρωση του έργου ύδρευσης στις περιοχές επεκτά¬ 
σεων. 

β) Δίχτυα αποχέτευσης. 

Την ολοκλήρωση - κατασκευή των έργων αποχέτευσης και μο\Λά- 
δας βιολογικού καθαρισμού των αποβλήτων. 

γ) Απορρίμματα 

Την υιοθέτηση των προτάσεων της υπό εκπόνηση μελέτης που θα 
καθορίσει τον τρόπο συλλογής, μεταφοράς και διάθεσης των 
απορριμμάτων. 

δ) Τηλεπικοινωνιακό σύστημα. 

Τη βελτίωση και ενίσχυση του τηλεπικοινωνιακού συστήματος. 

Ε.- Τις προτάσεις για την αντιμετώπιση θεομηνιών όπως φαίνονται 
στο χάρτη Π.3..1.2. - 3.2. - 3.3. σε κλίμακα 1:5.000 και ειδικότερα: 

- Τη δημιουργία ζωνών πυρασφάλειας. 

- Τον καθορισμό των χώρων συγκέντρωσης του πληθυσμού σε περί¬ 
πτωση σεισμών καθώς και των εγκαταστάσεων έκτακτης ανάγκης ανά 
περιοχές. 

ΣΤ.- Συνοπτικά αντίτυπα των 9 παραπάνω χαρτών και 2 πινάκων 
που θεωρήθηκαν από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 18675/1988 πράξη του, δημοσιεύονται 
στην Εφημερίδα της Κυβερνήσεως με την παρούσα απόφαση. 

Εντός της περιοχής του γενικού πολεοδομικού σχεδίου, και ειδικό¬ 
τερα στις εκτός σχεδίου περιοχές που περιλαμβάνονται σ’ αυτό, οικοδο¬ 
μικές άδειες που έχουν εκδοθεί με τις προγενέστερα ισχύουσες διατάξεις 
ή έχει υποβληθεί στην αρμόδια Πολεοδομική Αρχή, ο πλήρης φάκελος 
με τα απαραίτητα για την έκδοσή τους στοιχεία μέχρι την ημερομηνία 
δημοσίευσης της παρούσας εκτελούνται όπως εκδόθηκαν ή εκδίδονται 
βάσει των υποβληθέντων στοιχείων. 

2) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 19 Φεβρουάριου 1988 

Ο ΑΝΑΠΛ. ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ. οιχ. 1.237 (2) 

Χαρακτηρισμός οδού που ενώνει τους οικισμούς Παναγίας Αλμυροπο- 
τάμου και Αγίου Δημητρίου Αργυρού, Ν. Εύβοιας ως κυριότερης 
Κοινοτικής οδού. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν με τα 532/70 και 
712/70 Δ/τα. 

2. Τις διατάξεις του άρθρου 1 παραγρ. 2 του Π.Δ. της 24/31.5.85 
(ΦΕΚ 270 Δ/85) «περί τροποποίησης των όρων και περιορισμών δό¬ 
μησης γηπέδων των κειμένων εκτός των ρυμοτομικών σχεδίων πόλεων 
και εκτός των ορίων των νομίμως υφισταμένων προ του έτους 1923 οι¬ 
κισμών». 

3. Τη 42/1986 απόφαση του Κοινοτικού Συμβουλίου Κοινότητας 
Αλμυροποτάμου. 


4. Την 692/1.6.87 εισήγηση του Πολεοδομικού Γραφείου Καρύ¬ 
στου προς το Σ.Χ.Ο.Π. Ν. Εύβοιας. 

5. Τη γνωμοδότηση με αριθ. 3 του Πρακτικού 9/1.7.87 του ΣΧΟΠ 
Ν. Εύβοιας, αποφασίζουμε: 

Χαρακτηρίζουμε ως κυριότερη οδό την οδό που ενώνει τους οικι¬ 
σμούς Παναγίας Αλμυροποτάμου και Αγίου Δημητρίου Αργυρού και 
φαίνεται στο θεωρημένο την 16.2.88 από τον Προϊστάμενο Γραφείου 
Πολεοδομίας Καρύστου χάρτη κλ. 1:5.000 που αποτελεί αναπόσπαστο 
μέρος της παρούσας απόφασης. Ο χαρακτηρισμός της οδού αφορά το 
τμήμα εντός των διοικητικών ορίων Κοινότητας Αλμυροποτάμου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 16 Φεβρουάριου 1988 
Ο Νομάρχης 

ΝΙΚΟΣ ΜΙΧΑΛΟΠΟΥΛΟΣ ^ 

ΔΙΟΡΘΩΣΕΙΣ ΣΦΑΛΜΑΤΩΝ 

( 3 ) 

Στη 2729/Φαπαλ/8.4.87 απόφαση του Νομάρχη Εύβοιας, που δη- 
μοσιεύθηκε στο ΦΕΚ τ. Δ'/314/14.4.87 και αφορά αναγκαστική 
απαλλοτρίωση, επιφέρεται η κατωτέρω διόρθωση: από το εσφαλμένο 
«1.301,25 μ 2 » στο σωστό «99.321,17μ 2 ». 

(Από τη Νομαρχία Εύβοιας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



